ก่อนอื่นขอแจ้งให้ทราบว่าร้านเปลี่ยนชื่อ เป็นป้าต้อย (ไม่ใช่พี่ต้อย) อาวุโสขึ้นตามอายุ แต่ยังโต๊ะสแตนเลสเหมือนเดิม

ร้านนี้ทำอาหารอร่อย ราคาไม่แพง เมนูหลากหลาย มีทั้งตามสั่ง สปาเกตตี้ สุกี้ ก๋วยเตี๋ยวผัด สมกับเป็นร้านหน้ามหาลัย

คนชอบทานเป็ด แนะนำกระเพราเป็ด อร่อยไม่เหมือนใคร ร้านจะเอาเป็ดย่างมาต้มอีกทีเพื่อรีดน้ำมันออกก่อน แล้วถึงเอามาผัดกระเพรา ผัดแห้งๆ ไม่เน้นผัดกระเพราจนเผ็ดจัด เพราะจะทำให้เสียรสชาติเป็ด ผัดออกมาได้กลมกล่อมด้วยรสชาติเนื้อเป็ดเค็มๆหวานๆ คั่วกระเพราและใบมะกูด ทานกับไข่เจียวด้วย ฟินมาก (ข้าวกระเพราเป็ด+ไข่เจียว 60 บาท)

ร้านตั้งอยู่บนฟุตบาท เรียงโต๊ะยาวๆไปเลย อยู่แถวหน้าประตูธรรมศาสตร์ท่าพระจันทร์อยู่คนละฝั่งกับ 7-11 ขายแต่ตอนเย็นจนดึก